અમદાવાદ ટેક્સટાઈલ પ્રોસેસર્સ અસોસિએશનના પ્રેસિડન્ટ નિતીન ઠાકરે કહ્યું કે, પેટ્રોલ અને ડીઝલના ભાવ વધશે તો ટ્રાન્સપોર્ટેશનનો ખર્ચો પણ વધશે, અને તેના કારણે ઈનપુટ કોસ્ટમાં 12થી 15 ટકાનો વધારો જોવા મળશે. સિરામિકના ઉત્પાદકો માટે કાચો માલ અને તૈયાર થઈ ગયેલી પ્રોડક્ટનો ટ્રાન્સપોર્ટનો ખર્ચો એક મહત્વનો ભાગ હોય છે, માટે આ ઉદ્યોગમાં પણ ક્રૂડ ઓઈલના ભાવવધારાને કારણે ઉત્પાદકોના ખર્ચમાં વધારો થયો છે.